BASES PARA A CONCESIÓN DE AXUDAS A CONSERVATORIOS DE MÚSICA NON DEPENDENTES DA CONSELLERÍA DE EDUCACIÓN E ORDENACIÓN UNIVERSITARIA E DE TITULARIDADE PÚBLICA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 01/07/2015)

A Xunta de Goberno desta Deputación, na súa sesión ordinaria do 5 de xuño de 2015, adoptou, entre outros, o seguinte acordo: O artigo 64.2 da Lei orgánica 10/2002, de 23 de decembro (BOE de 24 de decembro), de calidade da educación, clasifica como centros docentes públicos aqueles que teñen como titular un poder público. Así pois, os conservatorios de música dependentes de concellos teñen a consideración de centros públicos. O goberno desta Deputación é consciente de que determinados concellos da nosa provincia están a desenvolver un importante labor coa iniciativa de creación e co sostemento de centros públicos que imparten o ensino regrado de música sinalado no artigo 39.1 da Lei orgánica 1/1990, de 3 de outubro, de ordenación xeral do sistema educativo. En consonancia coa política desta institución, en vista da crecente demanda de formación musical e coa finalidade de lles prestar apoio ás iniciativas doutros entes públicos para o fomento, difusión e extensión deste ensino, a Deputación establece as bases reguladoras para a concesión de axudas a conservatorios de música: 1. Obxecto. Esta convocatoria vai destinada a subvencionar o funcionamento, no desenvolvemento das súas actividades docentes, dos conservatorios non dependentes da Consellería de Educación e Ordenación Universitaria e de titularidade pública que radiquen na provincia de Pontevedra durante o ano 2015. O importe total das axudas será de cento cincuenta mil (150.000,00) euros, que se financiarán con cargo á aplicación 15/330.3260.462.04 do Orzamento provincial para o ano 2015.2. Solicitantes. Poderán solicitar estas axudas os titulares dos conservatorios de música sinalados no punto anterior que conten coa correspondente autorización da Consellería de Educación e Ordenación Universitaria, cando finalice o prazo establecido para a presentación de solicitudes, e que radiquen na provincia de Pontevedra.3. Lugar e prazo de presentación de solicitudes. As solicitudes presentaranse no Rexistro xeral da Deputación: Tamén poderán presentarse das maneiras que establece o artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. O prazo de presentación de solicitudes comezará o día seguinte da publicación desta convocatoria no Boletín Oficial da Provincia de Pontevedra (BOPPO) e rematará o 30 de setembro de 2015.4. Documentación. As solicitudes deberán realizarse nos modelos normalizados, que se facilitarán no Rexistro xeral da Deputación, no Servizo de Cultura ou na páxina web da institución provincial, www.depo.es, achegando ademais a seguinte documentación: 5. Valoración das solicitudes. A concesión das axudas realizarase en réxime de concorrencia competitiva, tendo en conta para a súa adxudicación os seguintes criterios: As propostas de concesión de subvencións someteranse á aprobación do órgano com petente. Transcorridos tres meses a partir do día seguinte ó que remate o prazo de presentación da solicitude, sen que os interesados obteñan resposta expresa, entenderase desestimada a petición. A Deputación poderá requirir do solicitante cantos documentos e aclaracións considere necesarios para completar o expediente e tamén poderá dispor que se leven a cabo as comprobacións oportunas dos datos achegados polos solicitantes.6. Pagamento. As subvencións estarán condicionadas polos orzamentos dispoñibles e destinaranse ó financiamento de operacións correntes (gastos de funcionamento e profesorado). O aboamento da subvención materializarase mediante ingreso na conta bancaria sinalada pola entidade. O beneficiario da subvención para efectos de xustificación deberá remitir: A xustificación deberá presentarse antes do 31 de marzo de 2016.7. Obrigas dos beneficiarios. Nas comunicacións, escritos e propaganda dos conservatorios de música que obteñan axuda deberá figurar o logotipo da Deputación de Pontevedra.8. Órgano competente para a aprobación das bases. De acordo co establecido na base 16.2 das de execución do orzamento para 2015 e cumprindo o establecido no art.18 da Lei xeral de subvencións, o órgano competente para a aprobación destas bases é a Xunta de Goberno.9. Dereito supletorio. Para o non previsto nestas bases serán de aplicación as normas incluídas nas bases de execución do Orzamento xeral da Deputación de Pontevedra para o exercicio 2015, a Lei 38/2003, de 17 de novembro, xeral de subvencións (BOE núm.276, de 18/11/03) e demais lexislación de desenvolvemento.